section_heading: Životopis
paragraph_text: U 39. godini, bila je trudna s četvrtim djetetom. Liječnici su joj za vrijeme trudnoće, dijagnosticirali cistu na jajniku i predlagali joj da pobaci, kako bi je mogli operirati. Izjavila je: "Ako morate birati između moga i djetetova života, ne oklijevajte, izaberite dijete, inzistiram. Spasite ga." Suprug Pietro je cijelo vrijeme bio uz nju, tješio je i davao joj podršku. Ujutro 21. travnja 1962., rodila je zdravu djevojčicu Giannu Emanuelu. Liječnici su se borili za život njene majke, ali je sedam dana nakon poroda, u neizrecivoj boli i nakon ponovljenih usklika "Isuse, ljubim Te, Isuse, ljubim Te" preminula u bolnici u Monzi.